**РЕПУБЛИКА СРБИЈА**

**НАРОДНА СКУПШТИНА**

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период 3. јун – 31. децембар 2016. године)**

- фебруар 2017. године -

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И**

**ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период јун – децембар 2016. године)**

**I**

**1.1.** Пословником Народне скупштине Републике Србије („Службени гласник РС“, број: 20/12 – пречишћен текст) предвиђено је 19 сталних радних тела (одбора) и Одбор за права детета, као посебно стално радно тело. Основна надлежност одбора утврђена је Пословником Народне скупштине, док за поједине одборе надлежност произилази непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране и Републике Србије, са друге стране („Службени гласник РС“, број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

**1.2.** Народна скупштина актуелног Једанаестог сазива конституисана је 3. јуна 2016. године, након ванредних парламентарних избора, који су одржани 24. априла 2016. године. Одбори Народне скупштине конституисани су Одлуком Народне скупштине 22. јуна 2016. године, на предлог председника посланичких група, и то сразмерно броју народних посланика које посланичке групе имају у Народној скупштини. Већина одбора је током јуна и јула 2016. година одржала прве седнице одбора на којима су изабрани председници тих одбора. На почетку овог сазива, у Народној скупштини је образовано 16 посланичких група (највећа посланичка група имала је 102 члана а најмања пет чланова). Само два народна посланика нису приступила ниједној посланичкој групи. До краја 2016. године, у Народној скупштини је било 15 посланичких група и десет народних посланика који нису били чланови ниједне од посланичких група. Одбори углавном имају по 17 чланова, осим Одбора за контролу служби безбедности који има девет чланова и Одбора за права детета, чији је састав утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

**1.3.** Одлуком о организацији и раду Службе Народне скупштине („Службени гласник РС“, број: 49/11) предвиђено је шест унутрашњих организационих јединица, и то: Кабинет председника Народне скупштине, Генерални секретаријат Народне скупштине, Сектор за законодавство, Сектор за међународне односе, Сектор за опште послове и Сектор за одржавање објеката Народне скупштине.

У Сектору за законодавство обављају се најсложенији послови којима се пружа стручна подршка народним посланицима у вршењу функција Народне скупштине (законодавне, контролне, представничке и изборне). Сектор обавља послове који се односе на: припрему и обраду аката од значаја за рад радних тела Народне скупштине; анализу закона, предлога закона и других општих аката; анализу усклађености прописа са прописима Европске уније (ЕУ); припрему и обраду материјала за потребе посланичких група; сарадњу са институцијама ЕУ и државама чланицама ЕУ, као и радним телима парламената других држава; израду информативних и аналитичких истраживања; библиотечке послове и др.

Сектор за законодавство се састоји од седам одељења: Одељења за уставно-правни систем и организацију власти, Одељења за економско-финансијска питања, Одељења за одбрану и национална питања, Одељења за општа друштвена питања, Одељења за европске интеграције, Одељења за послове посланичких група и Библиотеке Народне скупштине.

**II**

**2.1.** У Једанаестом сазиву Народне скупштине, у периоду од 3. јуна до 31. децембра 2016. године, одржано је укупно **199 седница радних тела, од чега 178 седница одбора** **и 22 седнице пододбора и радних група**.

Преглед одржаних седница одбора:

1. Одбор за уставна питања и законодавство 23

2. Одбор за финансије, републички буџет и контролу трошења јавних средстава 17

3. Одбор за административно-буџетска и мандатно-имунитетска питања 16

4. Одбор за правосуђе, државну управу и локалну самоуправу 12

5. Одбор за европске интеграције 12

6. Одбор за спољне послове 12

7. Одбор за културу и информисање 11

8. Одбор за привреду, регионални развој, трговину, туризам и енергетику 11

9. Одбор за просторно планирање, саобраћај, инфраструктуру и телекомуникације 11

10. Одбор за пољопривреду, шумарство и водопривреду 8

11. Одбор за људска и мањинска права и равноправност полова 8

12. Одбор за образовање, науку, технолошки развој и информатичко друштво 7

13. Одбор за рад, социјална питања, друштвену укљученост и смањење сиромаштва 6

14. Одбор за контролу служби безбедности 6

15. Одбор за дијаспору и Србе у региону 5  
16. Одбор за одбрану и унутрашње послове 4

17. Одбор за здравље и породицу 4

18. Одбор за заштиту животне средине 2

19. Одбор за Косово и Метохију 2

20. Одбор за права детета 1

Преглед одржаних седница пододбора и радних група:

### 1. Пододбор за праћење стања у пољопривреди у маргиналним - најнеразвијенијим подручјима Републике Србије (образовао Одбор за пољопривреду, шумарство и водопривреду) 8

2. Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) 1

3. Радна група за разматрање представки, предлога, петиција и иницијатива

(образовао Одбор за просторно планирање, саобраћај, инфраструктуру и телекомуникације) 3

4. Радна група за представке (образовао Одбор за рад, социјална питања, друштвену

укљученост и смањење сиромаштва) 2

5. Радна група за иницијативе, петиције, представке и предлоге (образовао Одбор за

права детета) 2

6. Радна група за спровођење поступка за избор председника и два члана Републичке комисије за заштиту права у поступцима јавних набавки (образовао Одбор за финансије, републички буџет и контролу трошења јавних средстава) 2

7. Радна група за утврђивање испуњености услова учесника јавног конкурса за избор члана Савета Комисије за заштиту конкуренције (образовао Одбор за привреду, регионални развој, трговину, туризам и енергетику) 1

8. Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и

Метохији (образовао Одбор за Косово и Метохију) 1

9. Радна група за оснаживање особа са инвалидитетом у политици (образовао Одбор

за рад, социјална питања, друштвену укљученост и смањење сиромаштва) 1

10. Радна група за разматрање представки грађана и организација (образовао Одбор

за здравље и породицу) 1

4. октобра 2016. године 15 народних посланика је образовало Парламентарни форум за енергетску политику Србије. Форуму је приступило још 14 народних посланика. У 2016. години одржана су два састанка Форума.

**2.2.** Седнице одбора су углавном одржаване у Београду, у просторијама Народне скупштине Трг Николе Пашића 13. и Краља Милана 14, док су **три седнице одбора одржане ван седишта Народне скупштине**, и то:

- **Одбор за пољопривреду, шумарство и водопривреду одржао је две седнице ван седишта**: 15. септембра 2016. године у Краљеву, на тему: „Пољопривреда – утицај прехрамбено-прерађивачке индустрије на развој породичних пољопривредних газдинстава, а посебно малих и средњих“ и 30. септембра у Бујановцу, на тему: „Пољопривреда – сточарство, воћарство, повртарство и рурални развој“. Одбор је образовао **Пододбор за праћење стања у пољопривреди у маргиналним-најнеразвијенијим подручјима Републике Србије**, који је у наведеном периоду, од укупно осам седница, одржао **две седнице ван седишта** Народне скупштине: 5. септембра 2016. године у Неготину и Сврљигу, на тему: „Комасација- примери добре праксе“ и 24. септембра 2016. године у Нишу, на тему: „Стање и перспективе пољопривредне производње на територији града Ниша, посебно најнеразвијенијих општина и подручја (воћарско виноградарска производња)“;

- **Одбор за просторно планирање, саобраћај, инфраструктуру и телекомуникације је одржао једну седницу ван седишта:** 21. септембра 2016. године у Добановцима, у просторијама Контролно-мерног центра ,,Београд“, на којој су разматрани Извештај о раду Регулаторне агенције за електронске комуникације и поштанске услуге за 2015. годину и Информација о стању Контролно-мерног центра ,,Београд“ и покретању иницијативе за изградњу новог контролно-мерног центра.

**2.3.** Одбори су на основу члана 44. став 4. Пословника Народне скупштине **одржали једну „заједничку“ седницу** о питањима од заједничког интереса, и то:

- Одбор за европске интеграције и Одбор за људска и мањинска права и равноправност полова одржали су заједничку седницу 9. септембра 2016. године у Дому Народне скупштине, на тему: „Разматрање положаја и права ЛГБТ особа у Републици Србији“.

**2.4.** Одбори су, у оквиру основне надлежности утврђене Пословником Народне скупштине, разматрали предлоге закона у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у XI Сазиву донела укупно **47 закона** (од тога 32 по хитном поступку) и **59** **других аката** (стратегије, одлуке, закључци, аутентична тумачења). На предлоге закона поднето је укупно **3.189 амандмана,** од чега су прихваћена 134 амандмана.

Највећи број донетих закона предложила је Влада. На предлог народних посланика донет је **један закон -** Закон о измени Закона о уређењу судова (на предлог народног посланика др Александра Мартиновића).

**2.4.1.** На седницама одбора **размотрено је укупно 106 предлога закона** (исти предлог закона разматрала су најмање два одбора – Одбор за уставна питања и законодавство и надлежни одбор).

1. Одбор за уставна питања и законодавство 44

2. Одбор за финансије, републички буџет и контролу

трошења јавних средстава 22

3. Одбор за европске интеграције 9

4. Одбор за просторно планирање, саобраћај,

инфраструктуру и телекомуникације 8

5. Одбор за правосуђе, државну управу и локалну самоуправу 7

6. Одбор за пољопривреду, шумарство и водопривреду 3

7. Одбор за одбрану и унутрашње послове 3

8. Одбор за спољне послове 2

9. Одбор за људска и мањинска права и равноправност полова 2

10. Одбор за привреду, регионални развој, трговину,

туризам и енергетику 2

11. Одбор за културу и информисање 2

12. Одбор за образовање, науку, технолошки развој

и информатичко друштво 1

13. Одбор за рад, социјална питања, друштвену укљученост

и смањење сиромаштва 1

**На предлоге закона укупно је поднето 3189 амандмана. На седницама одбора размотрено је укупно 2930 амандмана**, oд чега су **одбори прихватили 134 амандмана**. Одбор за уставна питања и законодавство је размотрио **44** предлога закона и укупно **3053** амандманa са аспекта њихове усклађености са правним системом, као и да ли испуњавају формалноправне услове за расправу.

**2.4.2. Одбор за европске интеграције** је разматрао предлоге закона у начелу са становишта њихове усклађености са прописима Европске уније (ЕУ), као и планове, програме, извештаје и друге акте органа извршне власти који се односе на придруживање ЕУ.

**Одбор је размотрио девет предлога закона**: Предлог закона о изменама и допунама Закона о одузимању имовине проистекле из кривичног дела; Предлог закона о изменама и допунама Закона о водама; Предлог закона о транспорту опасне робе; Предлог закона о изменама и допунама Закона о тржишту капитала; Предлог закона о изменама и допунама Закона о преузимању акционарских друштава; Предлог закона о изменама и допунама Закона о акцизама; Предлог закона о изменама и допунама Закона о порезу на додатну вредност; Предлог закона о изменама и допунама Царинског закона и Предлог закона о проценитељима вредности непокретности.

Поред предлога закона, Одбор је разматрао и предлоге преговарачких позиција за Поглавље 25 и Поглавље 26.

**2.5.** На основу чл. 155. став 3, 157. став 6. и 165. Пословника Народне скупштине, одбори могу да подносе амандмане. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана. У складу са наведеним одредбама Пословника, **одбори су поднели укупно 34 амандмана на предлоге закона** из своје надлежности, које је представник предлагача прихватио, и то:

**- 23** амандмана Одбор за просторно планирање, саобраћај, инфраструктуру и телекомуникације, од чега: 2 амандмана на Предлог закона о изменама и допунама Закона о пловидби и лукама на унутрашњим водама; 3 амандмана на Предлог закона о управљању аеродромима; 8 амандмана на Предлог закона о становању и одржавању зграда; 4 амандмана на Предлог закона о транспорту опасне робе; 6 амандмана на Предлога закона о изменама и допунама Закона о комуналним делатностима;

**- 9** амандмана Одбор за финансије, републички буџет и контролу трошења јавних средстава, од чега: 1 на Предлог закона о изменама и допунама Закона о буџетском систему; 1 на Предлог закона о буџету за 2017. годину; 4 на Предлог закона о изменама и допунама Закона о акцизама; 2 на Предлога закона о изменама и допунама Закона о порезу на додату вредност; 1 на Предлог закона о изменама и допунама Закона о пореском поступку и пореској администрацији;

**- 2** амандмана Одбор за правосуђе, државну управу и локалну самоуправу и то на Предлог закона о спречавању насиља у породици;

**- 1** амандман Одбор за пољопривреду, шумарство и водопривреду на Предлог закона о изменама и допунама Закона о пољопривреди и руралном развоју.

**III**

**3.1.** Одбори су, у оквиру свог делокруга, донели **укупно 130 акaтa и предлогa аката**, као и велики број појединачних решења, од чега 8 предлога одлука, 112 одлука, 3 предлога закључака и 7 закључака.

**3.1.1. Предлоге одлука (укупно 8) поднели су следећи одбори**:

- Одбор за финансије, републички буџет и контролу

трошења јавних средстава 3

- Одбор за одбрану и унутрашње послове 2

- Одбор за образовање, науку, технолошки развој

и информатичко друштво 2

- Одбор за Косово и Метохију 1

**3.1.2. Одлуке (укупно 112) донели су следећи одбори:**

- Одбор за спољне послове 90

- Одбор за европске интеграције 11

**-** Одбор за контролу служби безбедности 5

- Одбор за дијаспору и Србе у региону2

- Одбор за културу и информисање 2

- Одбор за одбрану и унутрашње послове 1

- Одбор за Косово и Метохију 1

**3.1.3. Предлоге закључака (укупно 3) поднели су следећи одбори:**

- Одбор за финансије, републички буџет и контролу

трошења јавних средстава 2

- Одбор за привреду, регионални развој, трговину,

туризам и енергетику 1

**3.1.4. Закључке (укупно 7) донели су следећи одбори:**

- Одбор за пољопривреду, шумарство и водопривреду 5

- Одбор за људска и мањинска права и равноправност полова 1

- Одбор за спољне послове 1

**3.2.** Одбори су размотрилиукупно **25 извештаја и информација**, од чега 2 извештаја Владе, 13 тромесечних информација министарстава и 10 извештаја других државних органа, организација и тела.

**3.2.1.** Одбори су разматрали **извештаје Владе (укупно 2)**, у складу са чланом 228. Пословника Народне скупштине:

- Одбор за европске интеграције је размотрио два извештаја Владе: Извештај о преговорима о приступању Републике Србије Европској унији током председавања Краљевине Холандије (јануар-јун 2016. године) и Извештај о преговорима о приступању Републике Србије Европској унији за период јул/септембар 2016. године.

**3.2.2.** Одбори су разматрали **тромесечне информације министарстава (укупно 13)**, у складу са чланом 229. Пословника Народне скупштине:

- **Одбор за одбрану и унутрашње послове** је размотрио 6 информација: три тромесечне информације о раду Министарства унутрашњих послова (за период јануар-март, април-јун и јул-септембар 2016. године) и три тромесечне информације о раду Министарства одбране (јануар-март, април-јун и јул-септембар 2016. године);

- **Одбор за привреду, регионални развој, трговину, туризам и енергетику** је размотрио две информације: Извештај о раду Министарства трговине, туризма и телекомуникација за период од 1. јула 2016. године до 30. септембра 2016. године и Информацију о раду Министарства привреде за период јул-септембар 2016. године);

- **Одбор за правосуђе, државну управу и локалну самоуправу** је размотрио једну информацију: Информацију о раду Министарства државне управе и локалне самоуправе за период јул-септембар 2016. године;

- **Одбор за пољопривреду, шумарство и водопривреду** је размотрио једну информацију: Информацију о раду Министарства пољопривреде и заштите животне средине, у делу пољопривреде, за период јул-септембар 2016. године;

- **Одбор за рад, социјална питања, друштвену укљученост и смањење сиромаштва** размотрио једну информацију: Информацију о раду Министарства за рад, запошљавање, борачка и социјална питања за период 1. јануар – 30. септембар 2016. године;

- **Одбор за културу и информисање** је размотрио једну информацију: Информацију о раду Министарства културе и информисања за период јул – септембар 2016. године;

- **Одбор за спољне послове** је размотрио једну информацију Министарства спољних послова: Информацију о актуелној спољнополитичкој ситуацији у региону.

**3.2.3.** Одбори су разматрали **извештаје других државних органа, организација и тела (укупно 9)**, у складу са чл. 237 – 241. Пословника Народне скупштине:

- **Одбор за људска и мањинска права и равноправност полова** је размотрио три извештаја: Извештај о спровођењу Закона о слободном приступу информацијама од јавног значаја и Закона о заштити података о личности за 2015. годину; Редовни годишњи извештај Заштитника грађана за 2015. годину и Редовни годишњи извештај Повереника за заштиту равноправности за 2015. годину;

- **Одбор за финансије, републички буџет и контролу трошења јавних средстава** је размотрио два извештаја: Извештај о раду Фискалног савета за 2015. годину и Извештај о раду Државне ревизорске институције за 2015. годину;

- **Одбор за привреду, регионални развој, трговину, туризам и енергетику** је размотрио једанизвештај: Извештај о раду Агенције за енергетику Републике Србије за 2015. годину;

- **Одбор за просторно планирање, саобраћај, инфраструктуру и телекомуникације** је размотрио једанизвештај: Годишњи извештај о раду Регулаторне агенције за електронске комуникације и поштанске услуге за 2014. годину, са прилозима;

- **Одбор за Косово и Метохију** је размотрио једанизвештај: Извештај о раду Канцеларије за Косово и Метохију, од јануара до јуна 2016. године;

- **Одбор за културу и информисање** је размотрио један извештај: Извештај о раду Националног савета за културу за период јул 2014. - јул 2015. године.

**3.3.** Одбори су давали **мишљења**, разматрали **предлоге одлука**, доносили **решења** и **препоруке,** разматрали **интерпелације, акционе планове, предлоге аутентичних тумачења закона,** утврђивали **листе кандидата**, и то:

**- Одбор за уставна питања и законодавство** је размотрио и поднео **три предлога аутентичног тумачења**: Предлог за доношење аутентичног тумачења одредбе члана 6. Закона о стицању права својине на земљишту, објектима и водовима Привредног друштва за производњу и прераду челика Железара Смедерево д.о.о. Смедерево, који је поднео народни посланик др Александар Мартиновић; Предлог за доношење аутентичног тумачења одредбе члана 48. Закона о извршењу и обезбеђењу, који је поднео народни посланик др Александар Мартиновић и Предлог за доношење аутентичног тумачења одредаба члана 1, члана 5. став 1. и члана 53. ст. 1. и 2. Закона о експропријацији, који је поднела Влада.

Одбор је размотрио **два предлога за утврђивање листе кандидата за судије Уставног суда (**Предлог кандидата за судије Уставног суда Републике Србије, који је поднео председник Републике и Предлог за утврђивање листе кандидата за судије Уставног суда које именује председник Републике, који је поднела председница Народне скупштине);

Одбор је размотрио 5 иницијатива за покретање поступка за оцену уставности које је доставио Уставни суд и на основу тога је донео пет мишљења: Мишљење Уставном суду поводом иницијативе за покретање поступка за оцену уставности одредбе члана 6. ст. 2. и 3. и члана 13. став 2. Закона о претварању права коришћења у право својине на грађевинском земљишту уз накнаду („Службени гласник РС“, број 64/15) и иницијативе за покретање уставности одредбе чл. 3, 6. (ст. 2. и 3.), 7. (ст. 1, 2. и 3.), 8, 13. (став 2.), 18. и 20. Закона о претварању права коришћења у право своје на грађевинском земљишту уз накнаду; Мишљење Уставном суду поводом иницијативе за покретање поступка за оцену уставности и сагласности са потврђеним међународним уговорима одредаба члана 32. ст. 2, 3. и 4. и члана 85. став 1. тачка 6) Закона о заштити становништва од заразних болести („Службени гласник РС“, број 15/16); Мишљење Уставном суду поводом иницијативе за покретање поступка за оцену уставности одредбе члана 6. став 5. тачка 6) Закона о превозу терета у друмском саобраћају („Службени гласник РС“, број 68/15); Мишљење Уставном суду поводом иницијативе за покретање поступка за оцену уставности одредаба члана 36. ст. 3. и 4. Закона о пореском поступку и пореској администрацији („Службени гласник РС“, бр. 80/02, 84/02, 23/03, 70/03, 55/04, 61/05, 85/05, 62/06, 63/06, 61/07, 20/09, 72/09, 53/10, 100/11, 2/12, 93/12, 47/13, 108/13, 68/14, 112/15); Мишљење Уставном суду поводом иницијативе за покретање поступка за оцену сагласности одредбе члана 5. став 2. Закона о комуналним делатностима („Службени гласник РС“, број 88/11) са Уставом Републике Србије.

**- Одбор за административно-буџетска и мандатно-имунитетска питања** је унаведеном периоду утврдио Скупштински буџет за 2017. годину; разматрао разлоге престанка мандата и одлуке Републичке изборне комисије о додели мандата народних посланика о чему је подносио извештаје Народној скупштини; предлагао, припремао и доносио акте у вези са остваривањем права и дужности народних посланика; доносио општа и појединачна акта којима се уређују питања статусног и материјалног положаја народних посланика и функционера које бира Народна скупштина, државних службеника на положају у Служби Народне скупштине и давао мишљења за обављање друге јавне функције лица које бира Народна скупштина.

Одбор је: донео Одлуку о образовању Жалбене комисије Народне скупштине на предлог генералног секретара Народне скупштине; утврдио Листу кандидата за избор члана Одбора Агенције за борбу против корупције, на коју је уврстио Даницу Маринковић и Миодрага Скулића (Народна скупштина је на Седмој седници Другог редовног заседања, одржаној 27. децембра 2016. године, изабрала Даницу Маринковић за члана Одбора Агенције).

У оквиру делокруга рада који се односи на престанак мандата народног посланика и попуну упражњеног посланичког места, Одбор је размотрио: 17 оставки поднетих на функцију народног посланика (у складу са чланом 88. Закона о избору народних посланика), о чему је поднео седам извештаја Народној скупштини; четири Одлуке Републичке изборне комисије о додели мандата народних посланика ради попуне упражњених посланичких места у Народној скупштини, о чему је поднео четири извештаја Народној скупштини.

У оквиру делокруга рада, који се односи на доношење општих и појединачних аката којима се уређују питања статусног и материјалног положаја народних посланика и функционера које бира Народна скупштина, Одбор је у извештајном периоду донео и 26 одлука о новчаним казнама за изречене мере народним посланицима због повреде реда на седницама Народне скупштине. Средства прикупљена од новчаних казни којима су изречене мере народним посланицима због повреде реда на седницама Народне скупштине уплаћена су у Фонд солидарности Народне скупштине. Одбор је, на основу члана 65. Пословника, а у вези члана 3. Одлуке о оснивању Фонда солидарности Народне скупштине и члана 2. Одлуке о отварању евиденционог рачуна Фонда солидарности Народне скупштине, донео Одлуку о усмеравању новчаних средстава из Фонда солидарности Народне скупштине и то: у износу од 73.420,12 динара у корист Буџетског фонда за лечење обољења, стања или повреда које се не могу успешно лечити у Републици Србији и у износу од 73.420,12 динара у корист „Епархија рашко-призренска“, Манастир Грачаница, 38205 Грачаница, са назнаком: „Помоћ за Народне кухиње“.

У оквиру делокруга рада који се односи на давање мишљења за обављање друге јавне функције народних посланика и функционера које бира Народна скупштина, Одбор је донео 11 позитивних мишљења за обављање друге јавне функције, уз функцију коју врше, у складу са чланом 28. став 4. Закона о Агенцији за борбу против корупције.

Поред наведених аката, Одбор је донео и: Решење о престанку рада на положају шефа Кабинета председника Народне скупштине, Драгана Блешића, због протека времена на које је постављен; Решење о престанку рада на положају помоћника генералног секретара Народне скупштине - руководиоца Сектора за опште послове, Светлани Јовановић, због подношења оставке; Решење о постављењу Мирјане Недељковић на место вршиоца дужности помоћника генералног секретара Народне скупштине - руководилац Сектора за опште послове, на шест месеци; рeшења о исплати накнаде на име закупа стана у Београду и накнаде за одвојен живот од породице.

Такође, Одбор је, на основу датог овлашћења председнику Одбора да доноси неспорна решења о остваривању материјалних права из закона и других прописа која припадају народним посланицима и функционерима које бира и именује Народна скупштина, донео велики број појединачних аката у вези са статусним и материјалним питањима народних посланика (решења о пријему на стални рад, о коефицијенту, о престанку права на стални рад, права на исплату месечне накнаде по основу обављања самосталне делатности у висини од 80% од износа плате народног посланика који је на сталном раду у Народној скупштини и права на исплату разлике између пуног износа плате народног посланика на сталном раду и зараде коју остварује у радном односу), као и велики број решења о остваривању права народних посланика на накнаду плате по престанку посланичке функције у висини плате коју су остваривали на дан престанка функције,у трајању од два до три месеца; донео решења о платама новоизабраних чланова Републичке комисије за заштиту права у поступцима јавних набавки; сачинио низ поднесака у сарадњи са Државним правобранилаштвом Републике Србије, за потребе судских спорова; сачинио три дописа упућених Министарству државне управе и локалне самоуправе, везано за остваривање права народних посланика на отпремнину, приликом одласка у пензију; одговорио на 12 захтева за приступ информацијама од јавног значаја.

**- Одбор за правосуђе, државну управу и локалну самоуправу** је, у оквиру изборне функције Народне скупштине, размотрио 10 предлога одлукао избору и једну листу кандидата које су поднели Високи савет судства, Државно веће тужилаца и Одбор за административно-буџетска и мандатно-имунитетска питања, као овлашћени предлагачи кандидата за избор носилаца правосудних и других функција, и то: Предлог за избор члана Одбора Агенције за борбу против корупције, који су заједно поднели Удружење новинара Србије и Независно удружење новинара Србије; Предлог одлуке о избору заменика јавног тужиоца, који је поднело Државно веће тужилаца; 6 предлога одлука о избору судија који се први пут бирају на судијску функцију, које је поднео Високи савет судства (предлози одлука о избору судија који се први пут бирају на судијску функцију); Предлог одлуке о избору члана Високог савета судства из реда судија апелационих судова, који је поднео Високи савет судства, Предлог одлуке о избору председника судова, који је поднео Високи савет судства; Једну листу кандидата за избор члана Одбора Агенције за борбу против корупције коју је поднео Одбор за административно-буџетска и мандатно-имунитетска питања.

Одбор је на основу члана 74. став 2. Закона о судијама и члана 8. став 1. Закона о Народној скупштини утврдио 4 предлога одлука и то: Предлог одлуке о престанку функције председника Привредног суда у Београду; Предлог одлуке о престанку функције председника Основног суда у Крушевцу; Предлог одлуке о престанку функције председника Прекршајног суда у Лозници; Предлог одлуке о престанку функције председника Привредног апелационог суда.

Одбор је на основу члана 97. Закона о јавном тужилаштву и члана 8. став 1. Закона о Народној скупштини утврдио Предлог одлуке о престанку функције јавног тужиоца у Основном јавном тужилаштву у Трстенику.

Одбор је на основу члана 39. Закона о Високом савету судства и члана 8. став 1. Закона о Народној скупштини утврдио Предлог одлуке о престанку функције члана Високог савета судства из реда професора правних факултета.

- **Одбор за привреду, регионални развој, трговину, туризам и енергетику** је утврдио Предлог Листе кандидата за члана Савета Комисије за заштиту конкуренције.

- **Одбор за просторно планирање, саобраћај, инфраструктуру и телекомуникације** је разматрао Информацију о стању Контролно-мерног центра „Београд“ и подржао покретање иницијативе за изградњу новог контролно-мерног центра.

**- Одбор за финансије, републички буџет и контролу трошења јавних средстава** је **размотрио 8 предлога одлука**: Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2016. годину; Предлог одлуке о давању сагласности на Одлуку о изменама Финансијског плана Републичког фонда за здравствено осигурање за 2016. годину; Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2016. годину; Предлог одлуке о давању сагласности на Одлуку о изменама Финансијског плана Националне службе за запошљавање за 2016. годину; Предлог одлуке о давању сагласности на Финансијски план Републичког фонда за пензијско и инвалидско осигурање за 2017. годину; Предлог одлуке о давању сагласности на Финансијски план Републичког фонда за здравствено осигурање за 2017. годину; Предлог одлуке о давању сагласности на Финансијски план Националне службе за запошљавање за 2017. годину; Предлог одлуке о давању сагласности на Финансијски план Фонда за социјално осигурање војних осигураника за 2017. годину.

У извештајном периоду Одбор је **утврдио** **3 предлога одлука**, и то: Предлог одлуке о избору председника и чланова Комисије за хартије од вредности; Предлог одлуке о избору два члана Републичке комисије за заштиту права у поступцима јавних набавки; Предлог одлуке о избору члана Савета гувернера Народне банке Србије.

На основу овлашћења из члана 133. став 7. Закона о јавним набавкама, Одбор је давао писану сагласност (укупно 10) запосленима у Управи за јавне набавке за обављање додатне плаћене активности, а на основу Упутства о поступку давања претходне писане сагласности запосленима у Управи за јавне набавке за обављање додатне плаћене активности, које је Одбор донео у претходном сазиву.

Одбор је дао сагласност председнику Одбора да у име Одбора потпише Меморандум о сарадњи између Фискалног савета и Одбора за финансије, републички буџет и контролу трошења јавних средстава.

- **Одбор за одбрану и унутрашње послове** је размотрио и предложио Народној скупштини да прихвати два предлога одлука, и то: Предлог одлуке о усвајању Годишњег плана употребе Војске Србије и других снага одбране у мултинационалним операцијама у 2016. години, који је поднела Влада и Предлог одлуке о учешћу припадника Војске Србије у мултинационалним операцијама у 2016. години, који је поднела Влада.

У складу са чланом 8. Закона о закључивању и извршавању међународних уговора („Службени гласник РС“, број 32/13), Одбор је, на четвртој седници, донео Одлуку о давању сагласности Влади, да се Споразум о измени Споразума између Владе Републике Србије и Владе Краљевине Шпаније о реципрочном признавању и замени националних возачких дозвола привремено примењује до његовог ступања на снагу .

**- Одбор за Косово и Метохију** је утврдио Предлог одлуке о одређивању запослених у Служби Народне скупштине који треба да пруже стручну и административну подршку Радној групи за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији.

**- Одбор за контролу служби безбедности** је донео пет одлука: Одлуку о начину одржавања седнице Одбора за контролу служби безбедности на којој се разматрају тајни подаци; Одлуку о начину на који Одбор за контролу служби безбедности врши непосредни надзор над радом служби безбедности; Одлуку о вршењу надзорне посете Дирекције Војнобезбедносне агенције; Одлуку о вршењу надзорне посете Дирекције Безбедносно-информативне агенције; Одлуку о вршењу надзорне посете Дирекције Војнообавештајне агенције.

Одбор је дао Мишљење на Нацрт правилника о раду Војнобезбедносне агенције.

Одбор је реализовао је три надзорне посете: 23. новембра 2016. године Дирекцији Војнобезбедносне агенције у Београду; 26. децембра 2016. године Дирекцији Безбедносно-информативне агенције у Београду и 27. децембра 2016. године Дирекцији Војнообавештајне агенције у Београду.

Одбор је у складу са чланом 230. Пословника Народне скупштине (Поступак контроле над радом служби безбедности) размотрио и прихватио: Извештај о раду Генералног инспектора служби Министарства одбране за 2015. годину; Извештај о раду Генералног инспектора служби Министарства одбране за период од 1. јануара до 30. јуна 2016. године; Извештај о раду Војнобезбедносне агенције за период од 1. октобра 2015. године до 31. марта 2016. године; Извештај о раду Безбедносно-информативне агенције за период од 1. октобра 2015. године до 31. јула 2016. године; Извештај Безбедносно-информативне агенције о стању безбедности Републике Србије; Извештај о раду Војнообавештајне агенције за период од 1. октобра 2015. године до 31. марта 2016. године; Извештај о раду Војнообавештајне агенције за период од 1. априла до 30. септембра 2016. године; Извештај о раду Војнобезбедносне агенције за период од 1. априла до 30. септембра 2016. године.

- **Одбор за дијаспору и Србе у региону** је упутио две иницијативе и то: Иницијативу за отварање конзулата Републике Србије у градовима земаља региона, која је упућена првом потпредседнику Владе - министру спољних послова и по хитном поступку Иницијативу за доношење Декларације о заштити културе сећања на страдање Срба у 20. веку и Резолуције о геноциду НДХ над Србима, Јеврејима и Ромима у Другом светском рату, која је упућена председнику Владе.

- **Одбор за здравље и породицу** је, сагласно Одлуци о образовању Комисије за контролу извршења кривичних санкција, предложио проф. др Милана Кнежевића за кандидата за члана Комисије за контролу извршења кривичних санкција и предлог доставио надлежном Одбору за правосуђе, државну управу и локалну самоуправу.

**-Одбор за образовање, науку, технолошки развој и информатичко друштво** је у току извештајног периода разматрао и дао позитивно мишљење о Предлогу преговарачке позиције за међувладину конференцију о приступању Републике Србије Европској унији за поглавље 25 – Наука и истраживање и разматрао и дао позитиво мишљење о Предлогу преговарачке позиције за међувладину конференцију о приступању Републике Србије Европској унији за поглавље 26 – Образовање и култура. Извештаји о разматрању ових предлога достављени су Одбору за европске интеграције.

Одбор је донео Одлуку о давању сагласности Влади, да овласти делегацију Републике Србије да прихвати, да се Споразум о оснивању Регионалне канцеларије за сарадњу младих привремено примењује, до његовог ступања на снагу.

Одбор је утврдио Предлог одлуке о разрешењу Ивана Ћирића чланства у Националном просветном савету и утврдио Предлог одлуке о избору проф. др Ранка Кече за члана Националног савета за високо образовање.

**- Одбор за културу и информисање** је донео две одлуке: Одлуку о покретању поступка за предлагање кандидата за чланa Савета Регулаторног тела за електронске медије, које предлажу овлашћени предлагачи: надлежни одбор Скупштине Аутономне покрајине Војводине и удружења издавача електронских медија; Одлуку о покретању поступка за предлагање кандидата за чланa Савета Регулаторног тела за електронске медије, које предлажу овлашћени предлагачи: универзитети акредитовани у Републици Србији и удружења чији су циљеви остваривање слободе изражавања и заштита деце.

Одбор је утврдио четири Листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача: надлежни одбор Скупштине Аутономне покрајине Војводине, удружења издавача електронских медија, универзитети акредитовани у Републици Србији и удружења чији су циљеви остваривање слободе изражавања и заштита деце.

Одбор је утврдио Листу кандидата који испуњавају услове јавног конкурса за избор кандидата за чланове Програмског савета Јавне медијске установе Радио-телевизија Србије.

Одбор је размотрио Иницијативу за доношење аутентичног тумачења одредаба Закона о електронским медијима, коју је Одбору поднела Јавна медијска установа „Радио телевизија Србије“.

Одбор је размотрио Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 26 - Образовање и култура и поднео Извештај Одбору за европске интеграције.

- **Одбор за европске интеграције** је дао два позитивна мишљења у вези са преговарачким позицијама за Поглавље 25 - Наука и истраживање и Поглавље 26 - Образовање и култура.

На седницама Одбора донетo је 11 одлука (осам о формирању делегације Одбора и три о иницијативама за посете страних парламентараца Одбору).

Одељење за европске интеграције израђује изјаве и табеле усклађености са прописима ЕУ, када су предлагачи закона народни посланици и у извештајном периоду обрађено је 15 таквих захтева.

- **Одбор за спољне послове** је донео 90 одлука о иницијативама за посету.

**IV**

**4.1.** На адресу појединих одбора у периоду од 3. јуна до 31. децембра 2016.године стигао је и велики број **представки, предлога и других писмена** од стране појединаца, организација и удружења грађана, које су поједини одбори разматрали или су их секретари одбора, у договору са председницима одбора, упућивали надлежним органима на решавање. У наведеном периоду **примљено** је укупно **777 представки, предлога и других писмена**, од којих је размотрено **237** представки, и то:

примљено – размотрено

- Одбор за правосуђе, државну управу и локалну самоуправу 471 0

- Одбор за уставна питања и законодавство 68 68

- Одбор за рад, социјална питања, друштвену укљученост

и смањење сиромаштва 41 27

- Одбор за просторно планирање, саобраћај,

инфраструктуру и телекомуникације 36 36

- Одбор за образовање, науку, технолошки развој

и информатичко друштво 33 33

- Одбор за здравље и породицу 30 16

- Одбор за финансије, републички буџет и контролу

трошења јавних средстава 25 0

- Одбор за људска и мањинска права и равноправност полова 16 16

- Одбор за привреду, регионални развој, трговину,

туризам и енергетику 13 13

- Одбор за одбрану и унутрашње послове 10 0

- Одбор за права детета 7 6

- Одбор за културу и информисање 7 4

примљено – размотрено

- Одбор за контролу служби безбедности 6 6

- Одбор за Косово и Метохију 6 4

- Одбор за пољопривреду, шумарство и водопривреду 3 3

- Одбор за спољне послове 3 3

- Одбор за дијаспору и Србе у региону 2 2

**4.1.** Поједини одбори су **организовали јавна слушања (укупно 6)** на теме из делокруга свог рада, и то:

- **Одбор за људска и мањинска права и равноправност полова** организовао је **једно** јавно слушање у Дому Народне скупштине, на тему: „Стратегија за социјално укључивање Рома и Ромкиња у Републици Србији 2016-25 спровођење и приоритетне мере за 2017-18“, 13. октобра 2016. године;

- **Одбор за заштиту животне средине** организовао је **три** јавна слушања у Дому Народне скупштине, на тему: Системска решења у животној средини - Србија 2017-2027 – дефинисање проблема, и то: Прво јавно слушање посвећено дефинисању проблема у области управљања отпадом у Републици Србији, 1. новембра 2016. године; Друго јавно слушање посвећено дефинисању проблема у области управљања опасним отпадом, медицинским и фармацеутским отпадом, 14. новембра 2016. године; Треће јавно слушање посвећено дефинисању проблема области управљања водама у Републици Србији, 30. новембра 2016. године;

- **Одбор за здравље и породицу** организовао је **једно** јавно слушање у Дому Народне скупштине, на тему: ,,Улога и значај ХПВ имунизације’’, уз подршку УНДП-а, 14. децембра 2016. године;

**- Одбор за рад, социјална питања, друштвену укљученост и смањење сиромаштва** одржаоје **једно** јавно слушање у Дому Народне скупштине, на коме је представљен Приручник за парламентарце – Водич кроз међународно избегличко право, 22. новембра 2016. године.

**4.2.** Поједини одбори су, у складу са чланом 72. став 5. Пословника Народне скупштине, одржали **4** „**тематские“ седнице** о питањима из делокруга свог рада, и то:

- **Одбор за дијаспору и Србе у региону** одржао је **две** седнице, на теме: „Заштита културе сећања на српске жртве геноцида и жртве Холокауста“ и „Срби у Словенији, Румунији, Мађарској и Македонији – стање и перспективе“;

**- Одбор за рад, социјална питања, друштвену укљученост и смањење сиромаштва** одржао је **две** седнице, на тему „Актуелно стање у збрињавању тражилаца азила – миграната“.

**V**

**5.1.** Чланови одбора активно су учествовали на више **семинара, конференција, радионица, округлих столова, студијских посета, манифестација и састанака**:

**Одбор за правосуђе, државну управу и локалну самоуправу:**

- 1. новембра 2016. године, чланови Одбора су учествовали на Конференцији „Имплементација активности предвиђених Акционим планом за Поглавље 23 - Национални конвент о ЕУ за Поглавље 23 - Правосуђе и основна права, у Малој сали зграде Народне скупштине, Краља Милана 14;

- 16. децембра 2016. године, чланови Одбора учествовали су на представљању Анализе уставног положаја јавног тужилаштва у Републици Србији, са препорукама за његово унапређење, у Великој сали Медија центра у Београду, Теразије 2;

- 22. децембра 2016. године, чланови Одбора су учествовали на презентацији Извештаја о спровођењу Акционог плана за Поглавље 23, у организацији Савета за спровођење Акционог плана за Поглавље 23, у Клубу посланика, Толстојева 2.

**Одбор за права детета:**

**-** 18. јула 2016. године, одржан је Округли сто на тему „Представљање резултата анализе прописа у вези са дечјим радом и предлога за њихово усклађивање са међународним стандардима“, у организацији Међународне организације рада, Београд;

Одбор је одржавао сарадњу са Канцеларијом за људска и мањинска права, поводом припреме одговора на додатна питања Комитета за права детета у вези са Другим и Трећим периодичним извештајем о примени Конвенције УН о правима детета;

- 3.октобра 2016. године, представници Одбора су учествовали на отварању Дечје недеље, одржане на тему „Нећу да бригам, хоћу да се играм!“, у организацији Републичког завода за социјалну заштиту;

- 4. октобра 2016. године, одржана је седница ученичких парламената, под називом „Кад игра више није игра – превенција зависности од интернета, видео игара и коцкања“, у Малој сали зграде Народне скупштине;

- 25. октобра 2016. године, одржан је семинар о Систему колективних жалби у оквиру Ревидиране европске социјалне повеље, у организацији Савета Европе и коорганизацији Министарства за рад, запошљавање, борачка и социјална питања, у Палати Србија у Београду;

- 28. октобра 2016. године, одржан је парламентарни семинар под називом „Право деце и младих на социјалну, правну и економску заштиту“, у организацији Парламентарне скупштине Савета Европе – Париз, Француска;

- 7. новембра 2016. године, одржан је Округли сто на тему „Унапређење нормативног оквира за заштиту деце од злоупотребе дечјег рада“, у организацији Међународне организације рада, а у оквиру пројекта „Ангажовање и подршка на националном нивоу за смањење злоупотребе дечјег рада“.

**Одбор за људска и мањинска права и равноправност полова:**

- 12. јула 2016. године, учешће на презентацији истраживања „Јачање капацитета парламента за заштиту и остваривање људских права“, у организацији Вестминстерске фондације за демократију, у Дому Народне скупштине;

- 27. и 28. септембра 2016. године, представници Одбора учествовали у међународној радионици „Европски парламентарци у борби против модерног ропства“, у организацији Парламента Румуније и Фондације за борбу против трговине људима (Human Trafficking Foundation) из Велике Британије, у Букурешту, Румунија;

- 2. и 3. новембра 2016. године, чланови Одбора присуствовали Конференцији „Саветовање за народне посланике о реформи сектора безбедности у контексту европских интеграција“, у организацији Женевског центра за демократску контролу оружаних снага (ДЦАФ), у Врднику;

- 4. новембра 2016. године, чланови Одбора присуствовали Четвртој Националној конференцији Женске парламентарне мреже, у Дому Народне скупштине;

- 18. новембра 2016. године, чланови Одбора присуствовали Јавном представљању Образовних пакета са темом сексуалног насиља над децом, у организацији Инцест траума центра, у Београдском ректорату;

- 25. новембра 2016. године, представници Одбора учествовали на Конференцији „Свеобухватни приступ у борби против насиља над женама“, у организацији Заштитника грађана и Одбора за људска и мањинска права и равноправност полова, у Дому Народне скупштине;

- 28. новембра 2016. године, присуствовали Трећем састанку СКГО Мреже за ромска питања, у организацији Сталне конференције градова и општина, у Хотелу „Ин“, Београд;

- 28 - 29. новембар 2016. године, учествовали на Конференцији „Недискриминација особа са инвалидитетом у земљама проширења ЕУ“, на позив Европског парламента, у Бриселу;

- 15. децембра 2016. године, учествовали на Конференцији „Ромско предузетништво: изазови и перспективе“, у организацији Института за територијални економски развој (InTER) и YUROM центра из Ниша, у Хотелу „Зира“, Београд;

- 15. децембра 2016. године, присуствовали Конференцији „Имплементација активности предвиђених Акционим планом за Поглавље 23“, у организацији ЈУКОМ-а, у згради Народне скупштине.

**Одбор за привреду, регионални развој, трговину, туризам и енергетику:**

- 21. септембра 2016. године, Др Александра Томић, заменик председника Одбора за привреду, регионални развој, трговину, туризам и енергетику, разговарала је у Народној скупштини са Ахмед Мохамедом (*Ahmed Mohamed*), председником УО Intracom Telecom и делгацијом компаније, на њихов захтев;

- 22. септембра 2016. године, чланови Одбора и Парламентарног форума за енергетску политику Србије, учествовали су на „Националној конференцији о уговарању енергетских учинака“, у Београду;

- 30. септембар 2016. године, директор Секретаријата Енергетске заједнице представио је на седници Одбора Годишњи извештај о напретку Републике Србије у имплементацији прописа ЕнЗ из области енергетике;

- 13. октобра 2016. године, Владимир Маринковић, члан Одбора, био је члан делегације на Другом састанку Парламентарног пленума Енергетске заједнице, у Сарајеву, БиХ.

**Одбор за финансије, републички буџет и контролу трошења јавних средстава:**

- 30. септембра 2016. године, одржана је презентација на тему „Унапређење надзорне улоге кроз снажнију сарадњу између парламента и врховне ревизорске институције“. Гост предавач на овим састанцима био је Џозеф Кристоф, бивши директор за међународне односе Канцеларије за одговорну власт Сједињених Америчких Држава. Поред чланова Одбора, скупу су присуствовали и представници Државне ревизорске институције.

**Одбор за одбрану и унутрашње послове:**

- 2. и 3. новембра 2016. године, у организацији Женевског центра за демократску контролу оружаних снага (DCAF), одржано је Саветовање за народне посланике о реформи сектора безбедности у контексту европских интеграција Србије, у Врднику;

**-** 25. и 26. новембра 2016. године, у оквиру сарадње са Одељењем за демократизацију Мисије ОЕБС у Србији, одржан је Семинар за народне посланике о управљању ванредним ситуацијама, у Аранђеловцу.

**Одбор за контролу служби безбедности:**

- 13. септембра 2016. године, Звонимир Ђокић, заменик члана Одбора, учествовао је на панел дискусији на тему „Модел закона о службама безбедности Републике Србије“, у организацији Београдског центра за безбедносну политику;

- 20. септембра 2016. године, мр Игор Бечић, председник Одбора, одржао је састанак са представницима Мисије ОЕБС у Србији, у вези са сарадњом у наредном периоду и унапређењу капацитета чланова одбора и стручне службе у области надзора и контроле над сектором безбедности;

- 27. септембра 2016. године, делегација Одбора за контролу служби безбедности посетила је Канцеларију Савета за националну безбедност и заштиту тајних података. Циљ посете је био упознавање чланова и заменика чланова Одбора са делокругом, задацима, организацијом и начином рада Канцеларије Савета за националну безбедност и заштиту тајних података, правним оквиром и процедурама које Канцеларија Савета примењује, организацијом и начином рада Савета за националну безбедност, пословима у вези спровођења смерница и закључака Савета за националну безбедност, пословима административно-техничке подршке Бироу за координацију, међународном сарадњом, као и напретком у примени Закона о тајности података и имплементацији стандарда Европске уније у овој области;

- од 12. до 14. октобра 2016. године, Мехо Омеровић и Владимир Ђукановић, чланови Одбора, учествовали су на XI Београдском безбедносном форуму, у организацији Београдског центра за безбедносну политику, Београдског фонда за политичку изузетност и Европског покрета у Србији;

- од 2. до 3. новембра 2016. године, мр Игор Бечић, председник Одбора и Драган Шормаз, Марија Обрадовић, Мехо Омеровић, чланови Одбора као и Јасмина Обрадовић, заменик члана Одбора, учествовали су на Саветовању за народне посланике о реформама у сектору безбедности у контексту европских интеграција, у организацији Женевског центра за демократску контролу оружаних снага (DCAF);

- од 25. до 26. новембра 2016. године, чланови Одбора Драган Шормаз и Мехо Омеровић и заменици чланова Звонимир Ђокић и Јасмина Обрадовић учествовали су на семинару у вези са управљањем ванредним ситуацијама, у организацији Мисије ОЕБС у Србији.

**Одбор за дијаспору и Србе у региону:**

**-** 20. јула и 1. новембра 2016. године, одржан је састанак мр Ивана Костића, председника Одбора и Александра Чотрића, члана Одбора, са Немањом Дамњановићем, послаником српског порекла у Скупштини покрајине и града Беча, у Дому Народне скупштине;

- од 17. до 19. августа 2016. године, на позив Савеза Срба у Румунији, председник Одбора за дијаспору и Србе у региону мр Иван Костић и члан Одбора Александар Чотрић били су у посети српској заједници у Темишвару;

- 20. септембра 2016. године, одржан је састанак мр Ивана Костића, председника Одбора и Александра Чотрића, члана Одбора, са проф. др Славомиром Гвозденовићем, народним послаником српског порекла у Парламенту Румуније, у Дому Народне скупштине;

- 4. октобра 2016. године, одржан је састанак мр Ивана Костића, председника Одбора, са представницима Организације српских студената у иностранству (ОССИ): Александар Јаковљевић, председник Организације и Јелена Матић и Марко Његован, чланови Организације, у Дому Народне скупштине;

- од 10. до 11. децембра 2016. године, мр Иван Костић, председник Одбора, мр Јадранка Јовановић, члан Одбора и Весна Матић Вукашиновић, секретар Одбора, учествовали су на јубиларној манифестацији „100 година Срба и Швајцараца“, у Цириху, Швајцарска;

- 14. децембра 2016. године, одржан је састанак мр Ивана Костића, председника Одбора и Миодрага Линте, заменика председника Одбора са Весном Нобле, секретаром Управног одбора Српско-америчког музеја „Свети Сава“ у Чикагу, у Дому Народне скупштине;

- 15. децембра 2016. године, одржан је састанак председника и чланова Одбора са делегацијом Савета Скупштине народа Русије - у Дому Народне скупштине;

- 28. децембра 2016. године, одржан је састанак мр Ивана Костића, председника Одбора и Миодрага Линте, заменика председника Одбора са представницима Савеза крајишких удружења из Новог Сада, у Дому Народне скупштине.

**Одбор за здравље и породицу:**

- 25. септембра 2016. године, Др Милован Кривокапић, члан Одбора, учествовао је на првом Конгресу дијализираних Србије - Удружења бубрежних болесника и инвалида на кућној дијализи Републике Србије „РЕНАЛИС“, уз покровитељство Министарства здравља, у Бањи Ковиљача.

**Одбор за рад, социјална питања, друштвену укљученост и смањење сиромаштва:**

- 8. септембра 2016. године, Весна Ракоњац, председница Одбора одржала је састанак са Оливером Хилером, аташеом за рад, социјална питања и заштиту потрошача Амбасаде Аустрије, на тему организације узвратне посете Одбору за рад аустријског Парламента;

- 19. септембра 2016. године, у организацији Амбасаде Аустрије одржана је конференција на тему „Изазови приступања Србије Европској унији“, на којој је Весна Ракоњац, председница Одбора представила начин на који се Парламент и народни посланици припремају за приступање ЕУ, у Клубу посланика, Београд;

- 27. и 28. септембра 2016. године, Весна Ракоњац, председница Одбора и Миланка Јевтовић Вукојичић, чланица одбора, учествовале су на интерпарламентарној радионици „Европски парламентарци у борби против модерног ропства“, у Букурешту, Румунија.

- 28 - 29. новембар 2016. године, Љупка Михајловска, чланица Одбора и Марија Јањушевић заменица члана Одбора, присуствовале су интерпарламентарној конференцији „Недискриминација особа са инвалидитетом у региону проширења ЕУ“, у Бриселу.

**Одбор за образовање, науку, технолошки развој и информатичко друштво:**

**-** 29. септембра 2016. године,Муамер Зукорлић, председник Одбора, примио је Комлена Лаловића, доктора информационих наука у вези са предлагањем решења за бољи статус ИТ сектора у нашој земљи;

- 29. септембра 2016. године, Муамер Зукорлић, председник Одбора и проф. др Љубиша Стојмировић, заменик председника Одбора, примили су представнике приватних универзитета у Србији, на тему: „Проблеми у раду приватних универзитета и предлози за унапређење система високог образовања у Србији“.

- 11. октобра 2016. године, Муамер Зукорлић, председник Одбора примио је делегацију Координације одбора за образовање националних савета националних мањина. Тема састанка је била побољшање услова школовања и положаја припадника националних мањина у оквиру система образовања у Републици Србији;

- 6. децембра 2016. године, Муамер Зукорлић, председник Одбора и проф. др Љубиша Стојмировић, заменик председника Одбора, примили су делегацију Друштва педагога техничке културе Србије, који су се заложили за обезбеђивање једног места за њиховог представника у Националном просветном савету;

- 6. децембра 2016. године, Муамер Зукорлић, председник Одбора, примио је представнике три репрезентативна синдиката у области образовања, који су га упознали са актуелним проблемима у просвети и захтевима синдиката у вези са повећањем зараде за наредну 2017. годину;

- 2. новембра 2016. године, проф. др Љубиша Стојмировић, заменик председника Одбора, примио је представнике студената: Економског, Правног, Саобраћајног, Филолошког и Факултета за специјалну едукацију и рехабилитацију Универзитета у Београду. Тема састанка било је питање статуса студената (првих генерација „Болоње“) поводом неспровођења препоруке Министарства просвете науке и технолошког развоја да се студентима, уписаним на основне студије школске 2006/2007, 2007/2008 и 2008/2009 омогући продужење студирања по започетом наставном плану и програму, условима и правилима студија, још за једну годину и то без новчане накнаде;

- 23. децембра 2016. године, проф. др Љубиша Стојмировић, заменик председника Одбора и Марко Парезановић, члан Одбора, примили су представнике Студентског парламента Универзитета у Београду. Том приликом, студенти су иницирали измене и допуне Закона о високом образовању, а такође изнели идеју о оснивању Савеза студената Чачка.

**Одбор за европске интеграције:**

- од 7. до 9. септембра 2016. године, Иван Карић, народни посланик учествовао је на 26. Економском форуму - Крињица, Пољска;

- 16. септембра 2016. године, Одељење за европске интеграције организовало је у сарадњи са Европским парламентом Међупарламентарну конференцију „Надзор над ИПА фондовима: Успеси и изазови“. Конференцијом је председавала Мариника Тепић. На конференцији су учествовали и Верољуб Арсић, Елвира Ковач, Весна Марковић, Гордана Чомић, Владимир Орлић и Крсто Јањушевић;

- 26. септембра 2016. године, чланови Одбора за европске интеграције (Мариника Тепић, Весна Марковић, Жарко Мићин, Звонимир Ђокић, Гордана Чомић, Александар Стевановић, Муамер Бачевац, Хаџи Милорад Стошић, Елвира Ковач, Дијана Вукомановић, Санда Рашковић Ивић и Владимир Орлић) састали су се са члановима делегације Удружења бивших чланова Европског парламента. На састанку се разговарало о путу Србије ка ЕУ и о могућности да чланови Удружења дају подршку Србији на том путу, у својим државама и својим политичким партијама;

- од 13. до 15. новембра 2016. године, у оквиру Парламентарне димензије словачког председавања Саветом Европске уније, у Братислави, одржан је пленарни састанак COSAC. На састанку у Братислави учествовали су Елвира Ковач, заменик председника Одбора за европске интеграције, Душица Стојковић и Александар Стевановић, чланови Одбора;

- од 27. до 29. новембра 2016 године, Одељење за европске интеграције организовало је учешће делегације Народне скупштине (Марија Јањушевић и Љупка Михајловски) на Конференцији „Недискриминација особа са инвалидитетом у региону проширења ЕУ“, у организацији Европског парламента, у Бриселу;

**Одбор за спољне послове:**

- Одбор је реализовао две билатерарне посете другим представничким телима.

**5.2. Регионална сарадња**

**Одбор за правосуђе, државну управу и локалну самоуправу:**

- 3. новембра 2016. године, Верољуб Арсић, потпредседник Народне скупштине и Петар Петровић, председник Одбора за правосуђе, државну управу и локалну самоуправу, примили су, у име председнице Народне скупштине, делегацију Врховног државног тужилаштва Словеније, коју је предводио врховни државни тужилац др Звонко Фишер, у Дому Народне скупштине;

**Одбор за људска и мањинска права и равноправност полова:**

- 16. новембра 2016. године, представници Одбора присуствовали Конференцији „Први регионални форум тела за равноправност југоисточне Европе“, у организацији Повереника за заштиту равноправности, у Палати Србија, Београд.

**Одбор за дијаспору и Србе у региону:**

- 4. септембра 2016. године, председник Одбора за дијаспору и Србе у региону Народне скупштине мр Иван Костић, посетио је Беране и састао се са Гораном Киковићем, председником Скупштине општине Беране;

- 7. септембра 2016. године, одржан је састанак мр Ивана Костића, председника Одбора и Миодрага Линте, заменика председника Одбора, са Браниславом Рајићем, народним послаником у Државном збору Републике Словеније, Николом Тодоровићем, чланом Савета Владе Републике Словеније за националне мањине народа бивше СФРЈ и др Биљаном Жикић, извршним директором СКЦ „Данило Киш“ у Љубљани, у Дому Народне скупштине;

- 10. септембра 2016. године, одржано је обележавање 75. годишњице почетка рада комплекса конц. логора смрти Јасеновац, Пакрац, Република Хрватска. Присуствовали су мр Иван Костић, председник и Миодраг Линта, заменик председника Одбора;

- од 15. до 16. септембра 2016. године, Миодраг Линта, заменик председника Одбора, учествовао је на Округлом столу, на позив Републичке организације породица заробљених и погинулих бораца и несталих цивила Републике Српске – Бања Лука, Република српска, БиХ;

- 23. септембра 2016. године, одржан је састанак Миодрага Линте, заменика председника Одбора са Миланом Бусићем из места Топуско, Република Хрватска, у Дому Народне скупштине;

- 1. октобра 2016. године, мр Иван Костић, председник Одбора, мр Јадранка Јовановић, члан Одбора и Весна Матић Вукашиновић, секретар Одбора, присуствовали су Установној скупштини Националног савета Срба у Словенији, у Љубљани, Словенија.

- од 7. до 9. октобра 2016. године, мр Иван Костић, председник Одбора и Миодраг Линта, заменик председника Одбора, учествовали су на Трећој конференцији „Срби у региону“ - положај и перспективе - Пале, Јахорина, Република српска, БиХ;

- 21. децембра 2016. године, одржан је састанак мр Ивана Костића, председника Одбора, Миодрага Линте, заменика председника Одбора и Александра Чотрића, члана Одбора са Синишом Љубојевићем, председником Српског културног друштва „Просвјета“ из Загреба, у Дому Народне скупштине;

- 22. децембра 2016. године, одржан је састанак мр Ивана Костића, председника Одбора и Миодрага Линте, заменика председника Одбора, са делегацијом Конференције „Срби у региону-положај и перспективе“, у Дому Народне скупштине.

**Одбор за европске интеграције:**

**-** 1. и 2. септембра 2016. године, Одељење за европске интеграције организовало је учешће делегације Народне скупштине (Верољуб Арсић, Гордана Чомић и Владимир Орлић ) на Четвртој конференцији парламентараца дунавског региона - Брчко, Брчко дистрикт, Босна и Херцеговина;

- 8. и 9. новембра 2016. године, Весна Марковић ,члан Одбора за европске интеграције, учествовала је на парламентарној регионалној радионици „Јачање улоге парламентараца у изградњи делотворних противтерористичких система у оквиру владавине права“, коју је организовао Међународни институт за правду и владавину права – МИП, Валета, Малта;

- 3. децембра 2016. године, Гордана Чомић, потпредседница Народне скупштине, учествовала је на Сталном одбору Парламентарне скупштине Процеса сарадње у југоисточној Европи, који се, у оквиру хрватског председавања Процесом сарадње у југоисточној Европи одржао у хрватском Сабору, у Загребу, Хрватска.

**5.3.** **Међународна активност одбора**

**Одбор за пољопривреду, шумарство и водопривреду**

**-** 9. новембра 2016. године, састанак председника и чланова Одбора са Њ. Е. Роџером Нкодом Дангом, председником Панафричког парламента.

**Одбор за дијаспору и Србе у региону:**

- 13. децембра 2016. године, у складу са иницијативом Амбасаде Републике Грчке, одржан је састанак мр Ивана Костића, председника Одбора, Миодрага Линте, заменика председника Одбора и мр Јадранке Јовановић, члана Одбора, са Теренсом Николаосом Квиком, замеником министра спољних послова Републике Грчке и амбасадором Републике Грчке у Србији, у Дому Народне скупштине.

**Одбор за европске интеграције:**

**-** 10. и 11. јула 2016. године, у оквиру Парламентарне димензије словачког председавања Саветом Европске уније, одржан је састанак председника одбора за европске послове парламената Европске уније – COSAC, на којима државе кандидати за чланство учествују у статусу посматрача. На састанку у Братислави учествовале су Мариника Тепић, председница Одбора и Весна Марковић, члан Одбора – Братислава;

- од 15. до 17. новембра 2016. године, делегација Одбора за европске интеграције (Жарко Мићин и Муамер Бачевац) је боравила у билатералној посети Врховној ради Украјине – Кијев, Украјина;

- од 28. до 30. новембра 2016. године, делегација Одбора за европске интеграције (Мариника Тепић, Душица Стојковић, Звонимир Ђокић и Муамер Бачевац) је боравила у билатералној посети Заједничкој комисији за европске интеграције Парламентарне скупштине Босне и Херцеговине – Сарајево, БиХ;

- 28. јуна 2016. године, чланови Одбора за европске интеграције (Мариника Тепић, Весна Марковић, Душица Стојковић, Жарко Мићин, Звонимир Ђокић, Наташа Вучковић, Елвира Ковач, Бранко Ружић) одржали су састанак са Катрин Вендт, шефом Одељења за Србију у Генералној дирекцији Европске комисије за европску суседску политику;

- 8. јула 2016. године, чланови Одбора за европске интеграције (Мариника Тепић, Весна Марковић, Жарко Мићин, Душица Стојковић, Звонимир Ђокић, Бранко Ружић, Александар Стевановић, Наташа Вучковић, Муамер Бачевац, Хаџи Милорад Стошић, Елвира Ковач и Владимир Орлић) одржали су састанак са групом Пријатељи Србије из Европског парламента;

- 12. јула 2016. године, чланови Одбора за европске интеграције (Елвира Ковач, Жарко Мићин и Душица Стојковић) одржали су састанак са Винченцом Амендолом, државним секретаром Министарства спољних послова Републике Италије;

- 13. јула 2016. године, чланови Одбора за европске интеграције (Мариника Тепић, Весна Марковић, Душица Стојковић, Александар Стевановић, Муамер Баћевац, Звонимир Ђокић, Жарко Мићин, Драган Шормаз, Наташа Вучковић, Елвира Ковач, Младен Грујић и Владимир Орлић) одржали су састанак са Дејвидом Мекалистером, известиоцем Европског парламента за Србију;

- 26 августа 2016. године, чланови Одбора за европске интеграције (Мариника Тепић, Весна Марковић, Звонимир Ђокић, Гордана Чомић, Елвира Ковач, Муамер Баћевац, Хаџи Милорад Стошић и Владимир Орлић) одржали су састанак са Ирис Еберл, посланицом немачког Бундестага;

- 10. септембра 2016. године, чланови Одбора за европске интеграције (Мариника Тепић, Весна Марковић, Душица Стојковић, Александар Стевановић, Жарко Мићин, Марко Благојевић, Драган Шормаз, Звонимир Ђокић, Гордана Чомић, Наташа Вучковић, Муамер Баћевац, Хаџи Милорад Стошић, Александра Јерков и Јован Јовановић) одржали су састанак са Јоханесом Ханом, европским комесаром за суседску политику ЕУ и преговоре о проширењу;

- 13. септембра 2016. године, чланови Одбора за европске интеграције одржали су састанак са Михаелом Ротом, државним министром за Европу, у Министарству спољних послова Немачке;

- 22 - 23. септембра 2016. године, одржан је Пети састанак Парламентарног Одбора за стабилизацију и придруживање (ПОСП) ЕУ – Србија, на коме су учествовали Владимир Орлић, Верољуб Арсић, Душица Стојковић, Александра Ђуровић, Весна Марковић, Љубиша Стојмировић, Драган Шормаз, Александра Томић, Бранко Ружић, Весна Марјановић, Милорад Мијатовић, Дубравка Филиповски, Елвира Ковач, Маријан Ристичевић и Мариника Тепић;

- 4. октобра 2016. године, чланови Одбора за европске интеграције (Мариника Тепић, Весна Марковић, Жарко Мићин, Душица Стојковић, Елвира Ковач, Александар Стевановић и Хаџи Милорад Стошић) састали су се са делегацијом коју су чинили чланови немачког Бундестага из Посланичке групе ЦДУ – ЦСУ;

- 25. новембра 2016. године, чланови Одбора за европске интеграције (Мариника Тепић, Жарко Мићин, Звонимир Ђокић, Весна Марковић, Марко Благојевић, Хаџи Милорад Стошић, Муамер Бачевац и Елвира Ковач) састали су се са делегацијом Одбора за спољну политику Скупштине Словеније.

- 5. децембра 2016. године, чланови Одбора за европске интеграције (Елвира Ковач, Друшица Стојковић, Гордана Чомић, Марко Благојевић, Јован Јовановић, Жарко Обрадовић, Љубиша Стојмировић и Јелена Вујић Обрадовић) састали су се са Георгисом Катругалосом, помоћником министра спољних послова и алтерантивног министра за питања ЕУ Републике Грчке;

- 6 децембра 2016. године, чланови Одбора за европске интеграције (Мариника Тепић, Душица Стојковић, Гордана Чомић, Жарко Мићин, Звонимир Ђокић и Хаџи Милорад Стошић) састали су се са Данијелом Морари, заменицом министра спољних послова Републике Молдавије;

- 7. децембра 2016. године, чланови Одбора за европске интеграције (Мариника Тепић, Звонимир Ђокић, Александар Стевановић, Елвира Ковач, Милимир Вујадиновић и Крсто Јањушевић) састали су се са Маргаридом Маркеш, државним секретаром Министарства спољних послова Португала.

**VI**

**6.1. Одбор за спољне послове** је разматрао иницијативе за парламентарне посете које су упућиване Народној скупштини и, у оквиру своје надлежности, донео **90** одговарајућих одлука.

Одбор је размотрио и усвојио **40** извештаја о реализованим међународним парламентарним посетама и о учешћу представника Народне скупштине у раду међународних организација и парламентарних форума (укључујући и извештаје о учешћу у раду међународних парламентарних институција).

Одбор је обавио разговоре са **3** новоименована амбасадора Републике Србије пре њиховог одласка на дипломатску дужност.

Одбор је конституисао **62** посланичких група пријатељства избором председника и чланова ПГП-а.

Одбор је имао **2** билатералне посете иностранству.

Председник Одбора и/или чланови Одбора имали су **19** разговора са страним парламентарним делегацијама или парламентарцима.

Председник Одбора и/или чланови Одбора учествовали су у **5** разговора са страним државним представницима, представницима међународних организација и другим међународним партнерима.

Председник Одбора и/или чланови Одбора имали су **13** разговора са представницима дипломатског кора у Београду.

**6.2. Одбор за европске интеграције** је, у складу са Резолуцијом о улози Народне скупштине и начелима у преговорима о приступању Републике Србије Европској унији од 16. децембра 2013. године, донео Одлуку о поступку разматрања предлога преговарачке позиције у процесу преговора о приступању Републике Србије Европској унији (4. јуна 2014. године). Овом одлуком Одбор за европске интеграције обавезао се да, осим разматања извештаја одбора у чијем су делокругу питања из одговарајуће преговарачке позиције, обавезно разматра предлоге, прилоге и препоруке представника цивилног друштва, окупљеног у оквиру Националног конвента о Европској унији, пре разматрања сваке појединачне преговарачке позиције. Чланови Одбора за европске интеграције, као и чланови заједничког Парламентарног одбора за стабилизацију и придруживање ЕУ-Србија редовно су учествовали на седницама и састанцима Националног конвента о ЕУ.

У складу са Резолуцијом и Одлуком, Одбор за европске интеграције је 11. октобра 2016. године разматрао следеће **преговарачке позиције:** Преговарачку позицију Рeпублике Србије за Међувладину конференцију о приступању Републике Србије Европској унији за поглавље 25 – Наука и истраживање, коју је претходно размотрио Одбор за образовање, науку, технолошки развој и информатичко друштво и за поглавље 26 – Образовање и култура, коју су претходно размотрили Одбор за културу и информисање и Одбор за образовање, науку, технолошки развој и информатичко друштво;

Одељење за европске интеграције обрадило је **15 захтева за израду изјава и табела о усклађености** са прописима Европске уније за народне посланике, који су били предлагачи закона.

**VII**

**7.1. Библиотека Народне скупштине**

У наведеном периоду библиотекари су одговорили на 520 различитих упита (публикације у фонду Библиотеке, информације на основу стенографских бележака и записника седница Народне скупштине, информације у вези са позитивним законодавством Републике Србије и предлозима закона у процедури, информације пружене приликом посета). Од стране спољашњих корисника постављено је 19 захтева, од чега 12 од стране појединих грађана а 5 од стране институција, док су 2 упита поставили инострани корисници. Електронски каталог Библиотеке Народне скупштине на дан 31.12.2016. године садржи 8.448 библиографских јединица и претражив је преко сајта Народне библиотеке Србије (Виртуелна библиотека Србије - <http://www.vbs.rs/scripts/cobiss?ukaz=BASE&bno=70189&id=1519423266941625>). Редовно су обављани послови на организацији фонда библиотеке (разврставање и смештај библиотечке грађе, коричење службених гласила, издвајање вишкова публикација, пријем нових публикација). Такође, у читаоници Библиотеке у Дому Народне скупштине примљено је 148 посета.

Истраживачи Библиотеке урадили су 4 компаративнa истраживања, 16 информативних прегледа по захтеву народних посланика, одбора Народне скупштине, Кабинета Председника и Секретаријата Народне скупштине. Компаративна истраживања су доступна на интернет страници НСРС (http://www.parlament.rs/народна- скупштина/организација-и-стручна-служба/библиотека-народне-скупштине.1505.html). У наведеном периоду одговорено је на 52 захтева за информацијама Европског центра за парламентарна истраживања и документацију (ЕЦПИД), а постављен је један захтев за информацијама преко ЕЦПИД мреже парламентарних кореспондената.

Редовно су обављани послови реализације и ажурирања претплате на службена гласила (5 наслова), електронске базе прописа, дневне новине (14 наслова), недељнике (18 наслова) и стручне часописе (32 наслова).

Запослени у Библиотеци су учествовали у раду шест семинара и обука од чега су два одржана у иностранству. Запослени у Библиотеци су учествовали у раду два уређивачка одбора билтена о раду Народне скупштине (Инфобил и Кворум), а такође и у раду Републичке изборне комисије.

**VIII**

**8.1. Запослени у Сектору за законодавство су, поред редовних послова, учествовали у раду следећих радних група и комисија:**

- Радна група за израду Кодекса понашања народних посланика;

- Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији;

- Радна група за обезбеђивање услова за примену општих мера заштите тајних података;

- Жалбена комисија Народне скупштине;

- Жалбена комисија Заштитника грађана;

- Жалбена комисија Државне ревизорске институције;

- Стамбена комисија Народне скупштине;

- Комисија за уништавање тајних података;

- Акциона група за реформу политичког система;

- Уређивачки одбор информативног билтена Народне скупштине за народне посланике – „Кворум“;

- Уређивачки одбор Информативног билтена за запослене у Служби Народне скупштине – „Инфобил“;

- Посебна радна група за припрему текста Нацрта закона о изменама и допунама Закона о Заштитнику грађана, која је образована решењем министра за државну управу и локалну самоуправу.

**8.2.** Запослени у Сектору за законодавство активно су учествовали и на више **семинара, стручних усавршавања, конференција, радионица, округлих столова, студијских посета, манифестација и састанака**:

- 16. септембра 2016. године, на Конференцији поводом представљања „Водича кроз информациону безбедност у Републици Србији“, у организацији Центра за евроатланске студије (CEAS) – Београд, Аероклуб;

- 16. септембра 2016. године, надлежна служба Одбора за културу и информисање обезбедила је организацијама (удружења издавача), које заједно чине јединственог овлашћеног предлагача за члана Савета Регулаторног тела за електронске медије, простор за одржавање састанка, ради утврђивања заједничког предлога два канидата - зграда Народне скупштине;

- 19. септембра 2016. године, на Конференција на тему „Изазови приступања Србије Европској унији“ – Београд;

- 22. септембра 2016. године, на Јавном представљању Модела закона о службама безбедности Републике Србије, у организацији Београдског центра за безбедносну политику - просторије БЦБП;

- 27. септембра 2016. године, учествовали у посети Канцеларији Савета за националну безбедност и заштиту тајних података - Канцеларија Савета, Београд;

- 14. октобра 2016. године, присуствовали састанку Преговарачке групе за Поглавље 23, на коме је било речи о побољшању начина кварталног извештавања о спровођењу Акционог плана - Министарство правде, Немањина 22-26;

- 25. октобра 2016. године, на семинару „Систем колективних жалби у оквиру Ревидиране европске социјалне повеље“ у организацији Савета Европе - Палата Србија;

- 1. новембра 2016. године, на Конференцији „Имплементација активности предвиђених Акционим планом за Поглавље 23 - Национални конвент о ЕУ за Поглавље 23 - Правосуђе и основна права - Мала сала у згради Народне скупштине, Краља Милана 14;

- 2. и 3. новембра 2016. године, на Саветовању о спровођењу преговора о Поглављу 24 и улози Народне скупштине „Реформа безбедносног сектора у контексту процеса ЕУ интеграција“, у организацији Женевског центра за демократску контролу оружаних снага (ДЦАФ) - Хотел „Премиер Аква“, Врдник;

- 24. новембра 2016. године, на обуци за извештавање о спровођењу активности из Акционог плана за остваривање права националних мањина у Србији, коју је организовала Канцеларија за људска и мањинска права Владе - Палата Србија;

- 25. новембра 2016. године, на Конференцији „Свеобухватан приступ борби против насиља према женама“, у организацији Одбора за људска и мањинска права и равноправност полова и у сарадњи са Заштитником грађана, уз подршку Мисије ОЕБС у Србији - Мала сала Дома Народне скупштине, Трг Николе Пашића 13;

- 25. новембра 2016. године, на 26. сесији Игманске иницијативе на тему „Две деценије дипломатских односа Србије и Хрватске – стање односа и оторена питања“ - Медија центар, Београд;

- 25. и 26. новембра 2016. године, у оквиру сарадње са Одељењем за демократизацију Мисије ОЕБС у Србији, учестовали на Семинару о управљању ванредним ситуацијама – Аранђеловац;

- 28. и 29. новембра 2016. године, на Конференцији „Недискриминација особа са инвалидитетом у земљама проширења ЕУ“, на позив Европског парламента – Брисел;

- 5. децембра 2016. године, надлежна служба Одбора за културу и информисање обезбедила је организацијама (универзитети акредитовани у РС и удружења чији су циљеви остваривања слободе изражавања и заштита деце), које заједно чине јединственог овлашћеног предлагача за члана Савета Регулаторног тела за електронске медије, простор за одржавање састанка, ради утврђивања заједничког предлога два канидата - зграда Народне скупштине, Краља Милана 14;

- 8. децембра 2016. године, присуствовали састанку ради консултација о начину рада на студији изводљивости о уређивању правног оквира за спречавање сукоба интереса у раду државних службеника - зграда Министарства државне управе и локалне самоуправе, Бирчанинива 6;

- 15. децембра 2016. године, на Конференцији „Имплементација активности предвиђених Акционим планом за Поглавље 23“ - Зелени салон у згради Народне скупштине, Краља Милана 14;

- 15. децембра 2016. године, присуствовали презентацији мониторинг Извештаја о деци избеглицама без пратње одраслих у Србији, у организацији Пријатеља деце Србије;

- децембра 2016. године, Стручна служба Одбора за образовање, науку, технолошки развој и информатичко друштво учествовала је у припреми одласка делегације Народне скупштине на Међународне парламентарне игре у организацији Државне Думе Руске Федерације у Москви;

- од 6. октобра до 10. новембра 2016. године, похађали Курс „Писање предлога закона и других прописа (номотехника и правничко расуђивање)“, у организацији Програма Уједињених нација за развој у Србији (UNDP) а уз подршку Швајцарске агенције за развој и сарадњу (SDC) – Београд, Правни факултет;

- У циљу стручног усавршавања, а у сврху делотворнијег и ефикаснијег рада одбора Народне скупштине, у 2016. години у сарадњи Мисије ОЕБС и Школе националне одбране Војне академије организован је „пилот“ – курс „Скупштинска контрола и надзор сектора безбедности“, за запослене у Служби Народне скупштине, у трајању од шест месеци.